cyanic-selkie/wikianc huggingface dataset:
Colombia
Geografi
Colombia har landegrenser i nordvest mot Panama; i aust mot Venezuela og Brasil; i sør mot Ecuador og Peru. landet har etablert dei maritime grensene sine med nabolanda gjennom sju avtaler om Det karibiske havet og tre i Stillehavet. Colombia ligg mellom breiddegradane 12°N og 4°S, og mellom lengdegradane 67° og 79° vest.
Som ein del av eldringen i Stillehavet, ein region i verda utsett for jordskjelv og vulkanutbrot, er Colombia dominerte av Andes, som òg inneheld storparten av landet sitt urbane sentrum. I dei sørvestre departementa Cauca og Nariño som òg ligg i Andes finn vi fjellmassivet kalla Macizo Colombiano. Området er delt inn i tre soner som vert kalla cordilleras, fjellkjeder: Cordillera Occidental, nærast stillehavskysten med byaen Cali; Cordillera Central, mellom dalene med elvane Cauca og Magdalena høvesvis mot vest og aust, og med byane Medellín, Manizales, Pereira og Armenia; og Cordillera Oriental i aust, som strekkjer seg nordover aust til Guajira-halvøya og med Bogotá, Bucaramanga og Cucuta.
Austom Andes ligg savannelandskapet Llanos, ein del av Orinoco elvebassenget, og lengst i søraust, finn ein regnskogen i Amazonas. Til saman utgjer desse låglandsområda over halvparten av territoriet av Colombia, men dei husar mindre enn 3 % av folkesetnaden. I regionen ved den karibiske kysten i nord finn ein 20 % av folkesetnaden. Her ligg dei store hamnebyane Barranquilla og Cartagena. Regionen har lågtliggande sletteland inkludert La Guajira-ørkenen, men i nord finn ein òg fjellrekkja Sierra Nevada de Santa Marta, som femnar om dei høgste toppane til landet Pico Cristóbal Colón og Pico Simón Bolívar. Ulik karibiakysten ligg låglandet mot stillehavskysten smalt og usamanhengande, avgrensa av Serranía de Baudo-fjella, er tynt folkesett og dekt med tett vegetasjon. Den mest vektige hamnebyen på stillehavskysten er Buenaventura.
Dei største elvane i Colombia er Magdalena, Cauca, Guaviare, Atrato, Meta, Putumayo og Caquetá. Colombia har fire hovuddreneringssystem: drenering mot Stillehavet, Karibia, gjennom Orinocobassenget og Amazonasbassenget. Orinoco og Amazonas er grenseelver mot høvesvis Venezuela og Peru.
Verneområde og nasjonalparksystemet dekker eit område på om 142 tusen kvadratkilometer. Det står for 12,75 % av det colombianske territoriet. Samanlikna med nabolanda, er framleis avskoginga i Colombia relativt låg. Colombia er rangert som det sjette landet i verda for omfanget av total fornybar ferskvasstilførsel, og landet har framleis store ferskvassreservar.
Klima
Colombia har tropisk klima, men dei høgareliggande områda kan ha litt andre klimaforhold. På Stillehavskysten, og i dei lågare sidene av dei vestlege Andesfjella har ein regnmengder på over 2500 mm, og fleire stader meir enn 5000 mm i året. Alle månadane her er våte. Temperaturane og fukta held seg høge året rundt og klimaet er generelt lummert og trykkande. Noko uvanleg er det derimot at det meste av regnet kjem om natta, men ein har òg ein god del torevêr på ettermiddagen.
Kystområda langs Det karibiske havet er derimot ikkje så våte, og her er det tørrast frå desember til mars. Området er òg varmt og fuktig. Austlege delar av denne kysten har låge regnmengder til å vere eit tropisk kystområde.
Det meste av dei sentrale områda av Colombia er fjellområde, og dei høgste toppane i Andesfjella her stig til over 5000 m. Fjella utgjer ei rekkje fjellrekkjer mellom dei store elvene Magdalenaelva og Caucaelva som strøymer nordover i dei vide dalane. Temperaturane her er avhengig av høgda. Fjellområda over 4500 m får mesteparten av nedbøren sin som snø, og heile området får om lag 1000–2500 mm nedbør på eit år, og nedbøren er jamt fordelt gjennom året.
I Bogotá er nettene kjølige, men sjeldan verklege kalde, og frost har ein nesten aldri. Dagane har fine temperaturar, men det vert sjeldan svært varmt. Ein har ofte skya vêr og regn om ettermiddagen.
Låglandet i austlege delar av landet er mindre folkesett og lite utvikla. Klimaet her er varmt året gjennom med ein god del nedbør, om lag 2000–2500 mm i året. Som i andre område av det nordlege Amazonasbekkenet har ein hovudsakleg to våtare periodar, ei frå desember til januar og ei i april og mai.
Historie
For å forklare dagens situasjon i Colombia må ein gå heilt tilbake til koloniseringa. På 1600- og 1700- talet var det meste av Sør-Amerika spanske koloniar. Men det tok slutt då fridomskjemparen Simon Bolivar starta ein frigjeringskamp i fyrste halvdel av 1800-talet. Han frigjorde Colombia, Venezuela, Panama, Ecuador og Peru frå spansk kontroll, og fekk det spanske overherredømmet til å nesten få dødsstøyten på kontinentet.
Politikk
I likskap med mange latinamerikanske land har colombiansk politikk blitt dominert av to parti. Dei liberale og dei konservative. Desse partia delte makta mellom seg noko som stod nedfelt i grunnlova. Til tross for dette er presidenten partipolitisk uavhengig. Uansett så er politikken slik at eit lite mindretal har nesten all makta. Landet er USAs viktigaste støttespelar i regionen og er kjent for å ha ei lang valdeleg politisk historie. Desse valdsferda eksisterer framleis med fleire radikale grupper som slåst både mot regjeringa og kvarandre. Regjeringa er ofte skulda for å ha tette band til denne gruppa.
Administrativ inndeling
Colombia er delt inn i 32 departement og eitt hovudstadsdistrikt, som er både departement og hovudstad i Cundinamarca. Departementa er delt inn i kommunar, kvar med eit senter, og kommunane er vidare delt inn i corregimientoar i rurale område og i comunaer i folketette område.
Kvart departement har eit lokalt styre med en guvernør og direkte vald forsamling i fire år av gangen, og kvar kommune blir leidd av ein ordførar og eit kommunestyre. Det er eit folkevalt lokal administrativt styre i kvart corregimiento og comuna.
Økonomi
Colombia har eit stramt budsjett og store innanrikskonfliktar. Andre problem er mange arbeidsledige og stor fattigdom. Colombias største eksportvarer er olje og kaffi, i tillegg er det stor ulovleg eksport av narkotika. Presidenten har derimot sett i gang ein rekke økonomiske reformer.
Forsvar
Colombias forsvar består av tre delar: • Ejercito Nacional de Colombia (hæren) • Armada Nacional de Colombia (sjøforsvaret) • Fuerza Aerea Colombiana (Luftforsvaret)
Presidenten er øvstkommanderande, men forsvarsdepartementet står for det daglege tilsynet. Dei militære styrkane består av ca 250 000 soldatar. Colombia brukar ca 6,1 BNP på forsvar, dette er ein av dei høgaste i verda. Det er allmenn verneplikt og verneplikta er to år.
Utdanning
Den normale politikken i det nyliberale Colombia ser du også i universitetspolitikken. Frå starten av 90-talet har det vore ei enorm privatisering av studieplassane. Berre 25 % av elevane går på offentleg universitet.
Øyangen i Gran
Øyangen er ein innsjø som ligg i Hurdal kommune i Viken og Gran kommune i Innlandet.
Sam's Town
Sam's Town er det andre studioalbumet frå det USA-amerikanske alternativ rockebandet The Killers. Plata vart utgjeven den 2. oktober 2006 i Storbritannia og dagen etter i USA.
Spor
Alle songar er skrivne av Brandon Flowers med mindre noko anna er nemnt.
1412
1412 (romartal MCDXII) var eit skotår som byrja på ein fredag i den julianske kalenderen.
Festningen geotopverneområde
Festningen geotopverneområde er eit verneområde på Svalbard oppretta ved forskrift av 26. september 2003 med heimel i lov av 15. juni 2001 nr. 79 om miljøvern på Svalbard.
Formålet med fredinga er å ta vare på eit område med verdifulle geologiske og kvartærgeologiske førekomstar, herunder Festningsprofilet, eit av Svalbards mest kjente og komplette geologiske referanseprofilar.
Verneområdet omfattar det nordvestre hjørnet av Nordenskiöld Land på Svalbard. Geotopvernområdet utgjer om lag 14 km² landareal (inkludert brear og ferskvatn) og ca. 3 km² marint areal på gardsnummer 16 på Svalbard.
Valmtak
Eit valmtak er ein taktype som liknar på vanleg saltak med at taket over langveggene møtest ved mønet utan knekk, men det skil seg ut ved at taket skrånar mot endeveggene òg i staden for at endeveggene går opp i gavl til mønet. På tak med heilvalm går skråtaket ved endeveggene heilt ned til same nivå som resten av taket. På tak med halvvalm går valmen berre halvveges ned, og huset får delvis gavl.
I norsk arkitekturhistorie høyrer valmtaket særleg til barokken, men det har vorte bygd hus med valmtak meir eller mindre kontinuerleg opp til våre dagar.
Fonologien til grenlandsmålet
Fonologien til grenlandsmålet.
Vokalar
Grenlandsmålet har – som dei fleste variantane av norsk – 9 kort og 9 lange monoftongar og 7 diftongar.
Det er eit særkjenne ved grenlandsmålet at det er klåre kvalitetsskilnader mellom dei fleste korte og lange vokalane. Klårast er dette ved dei trong-midtre vokalane /e eː/, /ø øː/ og /o oː/ og dei opne vokalane /a aː/. Dette inneber at dei lange vokalane /eː/, /øː/, /oː/ og /aː/ ikkje fell i hop med dei tilsvarande korte når dei blir forkorta i trykksvak stilling. Dei seks diftongane blir. Diftongane har ein del fellestrekk, t.d. er alle stigande, bortsett frå dei to siste, som er avvikande ved å ha to tronge vokalar. Diftongen /æʉ/ blir uttala [æʉ̞] eller [æʋ].
Sho Gokyu
Sho Gokyu er ein tidlegare japansk fotballspelar.
Han spela for klubbane Cerezo Osaka, Thespa Kusatsu, Sagawa Shiga FC, Yokohama FC, FC Machida Zelvia, SC Sagamihara og FC Osaka.
Fonologien til grenlandsmålet
Trykkveik kort e
Når trykkveik kort e står mellom ein konsonant og n eller l, smeltar e og n/l i hop til syllabisk n/l:
Når trykkveik kort e følgjer ein annan vokal, får han same kvaliteten som denne vokalen, særleg når ein konsonant følgjer e:
Desse ord kunne ikkje skrivast fonemisk som *²spaːan og *²ɡoːon, for kort a og o blir uttala [a] og [ɔ]. Legg merke til kva ²spaːe 'dag' og ¹daː 'dag' heiter i bunden fleirtal – dei rimar ikkje:
Elátia på Zákynthos
Elátia (gresk Ελάτια) er ein tidlegare kommune nordvest på øya Zákynthos i periferieininga Zákynthos i periferien Dei joniske øyane i Hellas. Elátia inngår frå 2011 som ei kommunaleining i kommunen Zákynthos.
Fonologien til grenlandsmålet
Kort [æ]
I eldre grenlandsmål var ikkje [æ] eit eige fonem.
I trykksterk staving
I trykksterk staving var [æ] og [ɛ] allofonar av eit fonem /e/, med desse distribusjonane: Tilhøva endra seg då /sj/ midt på 1900-talet fall saman med /ʂ/ i det som vi i moderne grenlandsmål skriv /ʃ/, slik at det einaste som skil uttalen av 'hesje' og 'herse' er kvaliteten på den trykksterke vokalen: I dette nye systemet må vi rekne trykksterk /e/ og /æ/ som to ulike fonem i trykksterk staving.
I trykkveik staving
I trykkveik staving var tilhøva tidlegare annleis, ved at [a] og [æ] var allofonar ev eit fonem /a/, med desse distribusjonane: Det fanst òg ein kort /e/ i trykkveik staving, som alltid blei realisert som [ɛ]: Tilhøva endra seg då lånord med trykkveik /ar/ byrja å bli uttala med [aɾ]: I dette nye systemet må vi skilje mellom trykkveik /a/, /æ/ og /e/:
Konsonantar
Grenlandsmålet har 22 konsonantfonem:
Bymåla i Brevik og Langesund mangla tidlegare (inntil fyrste helvta av 1900-talet) fonemet ɽ, og ein nytta l eller i staden, til dømes ²nyːˌmaːla ²golver 'nymåla golv (pl.)', mot ²nyːˌmaːɽa ²goɽver andre stader. Bymålet i Kragerø manglar framleis ɽ, i motsetnad til dei tilgrensande bygdemåla.
Folk som er fødde før 2. verdskrigen, har ʃj av eldre sj, til dømes ¹ʃjøː 'sjø' og ²ʃjelden 'sjeldan'. Den dominerande uttalen i dag er ¹ʃøː 'sjø' og ²ʃelden 'sjeldan'.
Trykk, aksent og tonem
Trykk, aksent og tonem i grenlandske ord har desse relasjonane til kvarandre: Aksent 1 og aksent 2 kan òg kallast "tonem 1" og "tonem 2" eller tonelag 1 og tonelag 2. Denne klassifikasjonen inneber at det finst fire typar stavingar i høve til trykk, aksent og tonem: Ordet ²baːdeˌstrana [²bɒːd̻ɛˌs̻t̻ɾan̻a] 'badestranda' har fire stavingar, ²baːd, e, ˌstran og a :
Meir om aksent
Som nemnt i innleiinga til artikkelen Grenlandsmålet, har dialekten fleire vestnorske drag, til dømes at framandord ikkje har konsekvent aksent på fyrste stavinga, som i tradisjonelt austnorsk. På grenlandsk, som vidare vestover, heiter det mʉ¹sik 'musikk' og diːa¹lekt 'dialekt', mens det i Vestfold og elles på Austlandet tradisjonelt heiter ²mʉsik 'musikk' og ²diːaˌlekt 'dialekt'. Dette tyder likevel ikkje at aksenten alltid ligg på same staden som i såkalla "standarduttale" av nynorsk og bokmål. Det finst mellom anna ord som ¹kɽuːak 'kloakk', pu¹daːɡra 'podagra' og mu¹tuːr 'motor', som i "standarduttale" heiter kluː¹ak 'kloakk', ¹puːdaɡra 'podagra' og ¹mu(ː)tur 'motor'. Hos eldre folk kan ein òg høyre uttalemåtar som puli¹tiker 'politikar', der "standarduttalen" er pu¹liːtikar (nynorsk) / pu¹liːtiker (bokmål).
Ein ting som skil grenlandsmålet frå mange søraustlandske og midtaustlandske dialektar, er aksentueringa av adjektiv i superlativ. Her ei ei jamføring mellom oslomålet og grenlandsmålet:
Bruno Alves
Bruno Eduardo Regufe Alves er ein portugisisk fotballspelar som har spela i forsvar for det portugisiske landslaget og Fenerbahçe i den tyrkiske fotballigaen. Han vart kåra til årets spelar i Portugal i 2009. Han har vore med på å vinna den portugisiske ligaen fire år på rad med Porto, frå 2006 til 2009. Han gjekk til Zenit St. Petersburg i august 2010 og var med på å vinna seriemeisterskapet i Russland med dei same hausten, og igjen i 2011/12-sesongen. I 2014 vart han seriemeister i Tyrkia med Fenerbahçe.
Østernvann
Østernvann er eit vatn overfor Fossum i Bærum kommune i Viken fylke. Vatnet ligg under Brunkollen i Bærumsmarka. Innsjøen er demd opp, og ligg i nedbørfeltet til Lysakerelva. Det er badeplass ved vatnet.
Vest for vatnet står ein statue, og like ved ligg Svenskehølet der dei lokale innbyggjarane i følgje ei segn gøymde seg for Karl XII og dei svenske troppane under den store nordiske krigen i 1716.
Amorittisk
Amorittisk er eit nordvestsemittisk språk som vart talt av dei folkestammane som vart kalla for amorittane i antikken i Midtausten. Språket er kjent utelukkande frå akkadiske skrifter der det opptrer namn som ikkje er akkadiske og som vart skrive ned i den tida amorittane styrte i Babylonia mot slutten av 2000-talet f.Kr. og byrjinga av 1000-talet f.Kr., hovudsakleg frå byen Mari og i ei mindre grad frå Alalakh, Tell Harmal, og Khafajah. Tidvis er slike ikkje-akkadiske namn òg funne i tidlege egyptiske tekster, og eit stadnamn — «Sənīr» (שְׂנִיר) for Hermonfjellet — er kjent frå Bibelen (Femte Mosebok 3:9), og merkeleg nok kan det vera indoeuropeisk i opphavet sitt (moglegvis grunna hettittisk innverknad). Kjende karaktertrekk i språket er:
Elektronikk
Elektronikk er eit elektrofag som kombinere aktive komponentar, som transistorar og integrerte krinsar, med passive komponentar, som motstandar, kondensatorar, diodar og liknande, for å realisera ulike funsksjonar. Elektronikk og elektronisk utstyr vert nytta til å laga og handsama analoge- og digitale signal og for å kommunisera med andre einingar. Elektronikk dannar mykje av grunnlaget for det moderne informasjonssamfunnet.
Ulike former elektronikk
Analog elektronikk gjer seg nytte av kontinuerlege endringar i straum og spenning. Radioar og audioforsterkarar er døme på analog elektronikk. Desse er gjerne bygde opp av passive komponentar som motstandar, kondensatorar og spolar og aktive komponentar som til dømes transistorar og operasjonsforsterkarar. Transistorar og operasjonsforsterkarar har ofte stor spreing i parametre som forsterkning og banddreidd, så det vert ofte nytta negativ tilbakekopling for å kontrollera forsterkning, bandbreidd, osb.
Innan digital elektronikk vert krinsane laga slik at spenninga i krinsen berre kan ha to stabile diskrete verdiar (til dømes 0 og 5 volt) som då tilsvarar dei logiske verdiane '0' og '1'. Digital elektronikk er oppbygd av transistorar. Historisk har det eksistert ulike logikkfamiliar, til dømes TTL og NMOS, men i dag er mest all digital elektronikk basert på CMOS. CMOS-teknologien er samansett av komplementære felteffekttransistorar. Dei komplementære transistorane kan setjast i hop til større byggjeklossar som inverterarar, logiske portar og multipleksarar. Desse byggjesteinane kan på eit høgare nivå setjast i hop til endå større funksjonsblokker som til dømes register, teljar og aritmetiske einingar, som i sin tur kan kombinerast med andre iningar til mikrokontrollerar, grafikkprosessorar, etc. På denne måten har elektronikkonstruktørar mange ulike hierarki av abstraksjonsnivå å halda seg til. Dei ferdige einingane vert implementerte i form av FPGAar eller ASICar.
Tandemtraktor
Tandemtraktor er ein rammestyrt firehjulsdriven traktor som er sett saman av to bakhjulsdrevne traktorar.
Elektronikk
Elektronikkomponentar
Med passive komponentar meiner ein komponentar som ikkje tilfører krinsen energi.
Passive komponentar
Passive komponentar er komponentar som ikkje tilfører energi til krinsen, som motstandar, spolar, kondensatorar, transformatorar, brytarar, etc.. Komponentar som brytarar, rele. soklar og kontaktar vert ofte kalla «elektromekaniske» komponentar.
Tandemtraktor
Det var i 1957 at George Pryor, som dreiv eit stort gardsbruk med stiv leirjord i Navestock i Essex i Storbritannia, var på leiting etter ein kraftig traktor. Han lika ikkje beltetraktorar og han fann ikkje store nok hjultraktorar på marknaden. Han fjerne difor framakslingane frå to Fordson New Major og sette dei saman med eit ledd på midten, slik at han fekk ein firehjulsdriven rammestyrt traktor. Leddet var festa til bakenden av den fremste og til framenden på den attaste traktoren. Dei to traktorane vart styrte ved å vinkla leddet med hydrauliske sylindrar. Hydraulikkpumpa på den fremste traktoren vart nytta for styresylindrane. Føraren set på den attaste traktoren, der han hadde best oversikt over bakmontert reiskap.
Ernst Doe and Sons, som hadde spesialisert seg på å tilpassa maskiner til spesielle føremål, såg potensialet i konstruksjonen og kjøpte rettane til å produsera tandemtraktoren. Den fyrste tandemtraktoren frå Doe, Doe Dual Power, var bygd på to Fordson Super Majorar, som kvar hadde ein effekt på 54 hk. Koplingspedalane på dei to traktorane var synkroniserte med hydraulisk overføring og pådraget til motorane var kopla saman med kabel, slik at begge motorane fekk om lag sama turtal. Det synte seg å vara ein føremon at turtalet på den fremste motoren var litt høgare enn på den attaste. Fordson Power Major hadde seks hastigheiter framover pluss revers. I tillegg hadde han høg-låg-gir, med fri i midten. På dei fyrste Doe tandemtraktorane, som vart selde i 1958, var høg-låg-girskiftet på dei to traktorane kopla saman med mekaniske stag, men for å skifta mellom dei seks framovergira og revers måtte traktoren stoggast og settast i fri med høg-låg-girspaken og føraren måtte gå fram til den fremste traktoren for å skifta gir.
Elektronikk
Aktive komponentar
Med aktive komponentar meiner ein komponentar som kan forsterka signala. Slike komponent har terminalar for ekstern spenningstilkopling, signalterminalar og utgangsterminalar. Signala på inngangsterminalane styrer signala på utgangsterminalane.
Tandemtraktor
Tandemtraktorane til Doe hadde mykje større trekkraft enn andre traktorar på denne tida og erfaringane var gode. På grunn av rammestyringa var heller ikkje snuradiusen alt for stor. I 1959 og 1960 kom det nye versjonar, som let føraren skifta gir på begge traktorane og kopla inn differensialsperra frå førarplassen. Berre nokre hundre maskiner av denne typen vart laga. Då Ford 5000 kom på marknaden i 1964 bygde Doe ein tandemtraktoren Doe 130, basert på to Ford 5000, men berre nokre få vart selde. Tandemtraktorane kunne ikkje konkurrera med ordinære rammestyrte traktorar og mot slutten av 1960-talet la Doe ned produksjonen.
Sjølv om Doe kanskje er den best kjente produsenten av tandemtraktorar var dei ikkje dei fyrste til å laga slike traktorar. I Australia vart det eksperimentert med tandemtraktorar så tidleg som i 1953, basert på to Field Marshall traktorar. I 1955 kopla Iowa Agricultural Experimental Station i USA saman ein Ford 8N og ein Ford 860 og i 1957 utførte Michigan State University forsøk med to Ford 860 i tandem.
Elektronikk
Utdanning
Mange universitet og høgskular i landet tilbyr kurs innanfor elektronikk, både på bachelornivå og masternivå. Tidlegare var det høve til å verta høgskuleingeniør og sivilingeniør i elektronikk, men desse titlane er i dag bytte ut med Bachelor i ingeniørfag (3 år etter vidaregåande skule) og Master i ingeniørfag (2 år etter Bachelor).
Tandemtraktor
Fleire andre føretak marknadsførte tandemtraktorar. I 1959 presenterte Bolinder-Munktell ein tandemtraktor, baserte på to BM 36. Seinare vart BM Volvo Boxer 350 nytta. I Sovjetunionen vart to Vladimir T28 nytta som basis for ein tandemtraktor. Somme bygde sine eigne tandemtraktorar, som til dømes A.H. Steinberger i Nederland, som nytta to International Harvester 436 i tandem.
Villars-le-Terroir
Villars-le-Terroir er ein kommune i distriktet Gros-de-Vaud i kantonen Vaud i Sveits. Kommunen har innbyggjarar  og eit areal på. Kommunesenteret ligg 647 meter over havet.
Tandemtraktor
I Danmark tykkjest det ha vore meir interesse for tandemtraktorar enn mange andre plassar. Så seint som i 1982 vart det på det danske godset Frijsenborg & Wedellsborg Landbrug bygd ein tandemtraktor, basert på to Volvo BM 700.
Paulo Ferreira
Paulo Renato Rebocho Ferreira er ein portugisisk fotballspelar som har spela i forsvar for det portugisiske landslaget og Chelsea i engelsk Premier League. Ferreira har vunne to portugisiske seriemeisterskap med Porto (2003 og 2004) og tre engelske seriemeisterskap med Chelsea (2005, 2006 og 2010). Han har òg vunne den europeiske Meisterligaen med Porto, i 2004. Han var med på å ta sølvmedalje i fotball-EM i 2004 med Portugal.
Keisuke Ota (1979)
Keisuke Ota er ein tidlegare japansk fotballspelar.
Han spela for klubbane Avispa Fukuoka, Thespa Kusatsu, Minnesota Thunder og V-Varen Nagasaki.
East Renfrewshire
East Renfrewshire vart oppretta som region i 1996, og tok over for distriktet Eastwood i lag med Barrhead, som kom frå distriktet Renfrew. Det grensar til North Ayrshire, East Ayrshire, Renfrewshire, South Lanarkshire og City of Glasgow.
Brody
Brody (ukrainsk Броди, polsk Brody, russisk Броды, jiddisk: בראָד, Brod) er ein by i Lviv oblast (provins) vest i Ukraina. Han er det administrative senteret i Brody rajon (distrikt) og ligg i dalen til øvre Styr, kring 90 km nordaust for Lviv. Byen har kring 25 000 innbyggjarar (2012).
Oljerøyrleidningane Druzjba- og Odessa-Brody-røyrleidninga
Historie
Byen vart først nemnd som bysetnad i 1084 og er trudd å ha blitt øydelagd av Batu Khan i 1241.
Brody fekk Magdeburgrettar og bystatus i 1546, då kjend som Lubicz (Любич, polsk Lubicz). Sidan 1600-talet flytta mange jødar til byen og utgjorde etter kvart 70 % av innbyggjartalet. Frå 1629 kom byen inn under Stanisław Koniecpolski, som gav ordre om å byggje Brody borg (1630–1635). Borga vart teikna av den franske militæringeniøren Guillaume Le Vasseur de Beauplan. I 1648 tok det Bohdan Khmelnytsky åtte veker på å erobre borga. Jødane i byen vart sparte fordi dei vart rekna for å ikkje ha delteke i mishandlinga av rutenarane og måtte derfor i staden berre ein skatt.
I 1704 vart Brody kjøpt av Potocki-familien. I 1734 vart borga øydelagd av russiske soldatar og erstatta av slottet til Stanisław Potocki i barokkstil. I 1772 vart Brody ein del av Habsburg-riket (frå 1804 - Det austerrikske imperiet).
Då mailovene vart vedteke og mange russiske jødar vart drivne bort kom det i 1881 hundrevis av jødar til Brody dagleg.
Både polske og sovjetiske styrkar gjorde store øydeleggingar i byen under den polsk-sovjetiske krigen i 1920. Etter krigen vart byen ein del av Den andre polske republikken og var i Tarnopol voivodskap. Brody var ein viktig militærbase. Då andre verdskrigen braut ut i september 1939 vart Brody okkupert av den raude armeen. Mellom 26. og 30. juni 1941 fann eit stridsvognslag stad mellom tyske og sovjetiske korps. Tapa var store på begge sider. Tyskarane okkuperte byen 1. juli 1941 og sette jødane i byen i tvangsarbeid. Til slutt vart meir enn 3000 jødar deporterte og drepne.
Vysjhorod
Vysjhorod (ukrainsk Ви́шгород; russisk Вы́шгород, Vysjgorod) er ein by i Kiev oblast (provins) sentralt i Ukraina. Han er ein nordleg forstad til Kiev ved elva Dnepr. Byen har kring 25 000 innbyggjarar (2011).
Vysjhorod er ein historisk by og er i dag det administrative senteret i Vysjhorodskyj rajon.
9. serierunde i Tippeligaen 2006
Dette var ein av dei minst vitja rundane denne sesongen med eit tilskodarsnitt på berre 5 633.
Haloklin
Haloklin er ein stor vertikal salinitetgradient i sjø og vatn. Fordi salinitet (i lag med temperatur) påverkar tettleiken til sjøvatn, spelar han ei rolle i den vertikale lagdelinga i vatn. I hovudsak er vatn med lågare salinitet lettare enn vatn med høgare salinitet, og det lettare vatnet legg seg på toppen av det tyngre. Storleiken på tettleiksgradienten som oppstår spelar ei viktig rolle i å avgjere vertikal blanding. Stor salinitetgradient vil hindre blanding, medan ein i tilfellet med svake salinitetgradientar lettare kan få blanding av vassmassane.
Vanlegvis er det temperaturen som i hovudsak styrer tettleiken, men salinitet og haloklinar er dominerande i visse område av verdshava. Dei subarktiske områda av Stillehavet og Atlanterhavet er slike område.
Mendelejevvulkanen
Mendelejev (russisk Вулкан Менделеева, Vulkan Mendelejeva, japansk Rausu-dake) er ein vulkan som ligg sør på øya Kunasjir i Kurilane i Russland.
Sawdust
Sawdust er det tredje albumet frå det amerikanske rockebandet The Killers. Plata inneheld hovudsakleg B-sider og coverversjonar.
Vuarrens
Vuarrens er ein kommune i distriktet Gros-de-Vaud i kantonen Vaud i Sveits. Kommunen har innbyggjarar  og eit areal på. Kommunesenteret ligg 677 meter over havet.
Dei tamilske tigrane
Dei tamilske tigrane, på engelske Liberation Tigers of Tamil Eelam (LTTE), er ei srilankisk opprørsgruppe som kjemper for ein sjølvstendig stat for tamilar, Tamil Eelam, på Sri Lanka.
Asuka Tateishi
Asuka Tateishi er ein tidlegare japansk fotballspelar.
Han spela for klubbane Avispa Fukuoka, Thespa Kusatsu, Sagan Tosu og V-Varen Nagasaki.
Tauranga
Tauranga, med eit folketal på 103 635 i folketeljinga i 2006, er den største byen og administrasjonsete i regionen Bay of Plenty på Nordøya på New Zealand. Han er den niande største byen i landet og sentrum i det sjette største urbane området. Tauranga ligg 205 km søraust for Auckland, 105 km aust for Hamilton og 85 km nord for Rotorua, og er den byen på New Zealand der folketalet veks snøggast. Han er venta å verta den femte største i løpet av nokre få år, ved å gå forbi Dunedin i folketal.
«City of Tauranga» vart oppretta på nytt i 2004, etter at Tauranga mista bystatusen i samband med lokalstyrereforma i 1989. Til City of Tauranga høyrer dei større forstadane og områda Tauranga Central (The Avenues), Matua, Tauriko, Otumoetai, Bethlehem, Greerton, Papamoa, Ohauiti, Maungatapu og Welcome Bay.
Byen og området i det heile har vakse svært snøgt, og ein ventar at Papamoa vert ein eigen by innan år 2020, med eit innbyggjartal på linje med det i Nelson.
Plassering
Tauranga ligg i byrjinga av ei stor hamn som strekkjer seg langs den vestlege delen av Bay of Plenty, og byen ligg i ly av øya Matakana Island og den nærliggjande byen Mount Maunganui. Han dekkjer det meste av ei smal halvøy som for lang tid sidan var ei øy, men som etter kvart vart bunda til fastlandet med ei langstrakt sanddyne, tombolo.
Namnet Tauranga kjem frå maori, og tyder noko i nærleiken av 'ein landings- eller ankringsstad som ligg i ly'.
Tauranga og Bay of Plenty ligg langs ei forkastingslinje, men opplever heller sjeldan seismisk aktivitet. Der er nokre få vulkanar i området, men dei fleste er ikkje aktive. Dei mest kjende av desse er White Island og Mount Maunganui (Mauao på māori, eller «The Mount» blant lokalbefolkinga).
I mykje av landsbygda kring Tauranga vert det drive hagebruk, og dyrka ei rekkje ulike grønsaker og frukt, både til innanlands forbruk og til eksport. Distriktet er særleg kjent for dyrking av tangelo, ei kryssing mellom grapefrukt og mandarin, avocado og kiwi. Dei seinare åra er der også starta dyrking og produksjon av vin.
Port of Tauranga er den største eksporthamna på New Zealand, med livleg, men sesongprega skipstrafikk. Hamna vert hyppig vitja av både containerskip og luksuriøse cruiseskip.
Attraksjonar
Taurangaområdet er svært populært, både til busetjing for pensjonistar og som turistmål.
På grunn av det tempererte klimaet er utandørs aktivitetar svært populære i Tauranga. Det kan dreia seg om golf, fotturar («hiking»), mountain biking og elverafting. Kystlinja til Bay of Plenty byr på milevis av sandstrender, og aktivitetar på sjøen er svært populære, som symjing, surfing, fisking, dykking, stuping og ulike former for båtsport. For turistar vert det arrangert «delfinsafari» med særskilte båtturar.
The Montana Jazz Festival finn stad i Tauranga kvar påske, med dusinvis av konsertar og andre tilstellingar, god mat og framifrå vin.
Dei første innbyggjarane
Dei første innvandrarane ein kjenner til, kom med kanoane (waka) Takitimu og Mataatua på 1100-talet. Dei gav området namnet Tauranga, som tyder 'landings-' eller 'ankringsstad'.
Tidleg handel
Fiberplanten Phormium var ei viktig handelsvare tidleg på 1800-talet. Handelsfolk kom til Bay of Plenty på 1830-talet, somme vart der ei kort stund, andre gifta seg med lokale kvinner og slo seg ned for godt. Den første handelsmannen som slo seg ned her var James Farrow, som kom til Tauranga i 1829. Han kjøpte opp Phormium til australske forretningsmenn i byte med muskettar og krut. Farrow kjøpte ein halv acre land den 10. januar 1838 ved Otumoetai Pā frå høvdingane Tupaea, Tangimoana og Te Omanu, den tidlegaste stadfesta handelen med land i Bay of Plenty.
Misjonærar
På 1820-talet vitja misjonærar frå Bay of Islands Taurangadistriktet for å skaffa seg forsyningar av poteter, grisar og Phormium. I 1840 kom ein katolsk misjonsstasjon i gang her. Biskop Jean Baptiste Pompallier fekk land innanfor palisadane til Otumoetai pā til ei kyrkje og ein prestebustad. Misjonsstasjonen vart stengd i 1863 på grunn av krigshandlingar i Waikato-distriktet.
New Zealand-krigane
Felttoget i Tauranga fann stad i og ved Tauranga frå 21. januar til 21. juni i 1864, under New Zealand-krigane. Slaget ved Gate Pa er det mest kjende.
Den moderne byen
Tauranga er den byen på New Zealand som veks snøggast. Ved folketeljinga i 2006 fann ein at folketalet var tredobla på litt over 25 år. Auken i folketalet har kome mest fordi pensjonistar har slege seg ned i byen, og der har også vore ei tilstrøyming av menneske som søkjer sol og sjø. Sjølv om folketalet har stige dramatisk, er storleiken på det sentrale forretningsstrøket i byen meir i samsvar med ein by som er halvparten så stor. Dette er mest fordi fleire av dei ytre forstadane har sine eigne store forretningssentra.
I samsvar med vedtaket Local Government (Tauranga City Council) Order 2003, fekk Tauranga bystatus (City) for andre gong frå 1. mars 2004, etter at folketalet hadde passert 100 000.
Vêrlag
Ettersom byen ligg i ly på austkysten, har Tauranga — etter newzealandske tilhøve — eit varmt og tørt klima. Han er ein populær plass å busetja seg for pensjonistar, og om sommaren kjem ei rekkje tilreisande til byen.
Utdanning
Tauranga hyser den teknisk-vitskapelege høgskulen Bay of Plenty Polytechnic og ei avdeling av University of Waikato. Elles har byen og distriktet ei rekkje grunn-, ungdoms-, vidaregåande og høgskular som underviser i dei fleste teoretiske og praktiske fag.
Viksjøen
Viksjøen er ein innsjø i Mangenvassdraget på Mangenskogen nord i Aurskog-Høland kommune i Viken. Viksjøen ligg 198 meter over havet. Viksjøen heng saman med Bjørknessjøen i Nes kommune. Mangen kapell ligg idyllisk til ved Viksjøen. Stangeskovene på Vikodden ved Viksjøen er av dei største sagbruka på Austlandet.
Sjebek
Ein sjebek (gjennom eldre fransk chabec og eldre spansk xabeque frå arabisk [šabbāk]) er ei relativt skarptseglande, lita til mellomstor ro- og seglskute med to eller tre master med latinseglrigg på minst éi av dei.
Tævsjøen
Tævsjøen er ein innsjø sør for tettstaden Aurskog i Aurskog-Høland kommune i Viken. Tævsjøen ligg 182 moh. Speiderhytta i Aurskog ligg ved Tævsjøen. Tævsjøen er ein av to stader i Noreg med funn av den sjeldne planta brudelys.
Duda
Sérgio Paulo Barbosa Valente, kjend som Duda ,. er ein portugisisk fotballspelar som har spela for det portugisiske landslaget og Málaga i spansk Primera Division. Han var med på å vinna UEFA-cupen med Sevilla i 2007.
Moreld
Moreld er eit lysfenomen i havet forårsaka av bioluminescens hos nokre planktonartar. Moreld er synleg i mørket når det er rørsle i vatnet, og er særleg utbreidd om hausten. I norske farvatn er morelden særleg forårsaka av dinoflagellatar frå slektene Noctiluca, Gonyaulax og Ceratium.
Omgrepet er avleitt frå norrønt mǫrueldr, eit samansett ord av marr "hav" og eldr "eld". Det er nærskyldt til engelsk (spesielt shetlandsdialekt) mareel, islandsk maurildi, svensk mareld og finsk merituli.
Fager er den himmel blå
«Fager er den himmel blå» er Anders Hovden si omsetjing av N.F.S. Grundtvigs julesong «Dejlig er den Himmel blå».
Anders Hoven omsette salmen til nynorsk i 1900. Han er trykt i Nynorsk salmebok på nr. 673, og i Norsk salmebok på nr. 93 og 94.
Day & Age
Day & Age er det fjerde albumet, og det tredje studioalbumet, frå det amerikanske rockebandet The Killers. Kjende singlar frå denne plata er «Human» og «Spaceman».
Vufflens-la-Ville
Vufflens-la-Ville er ein kommune i distriktet Gros-de-Vaud i kanton Vaud i Sveits. Kommunen har innbyggjarar  og eit areal på. Kommunesenteret ligg 479 meter over havet.
Mandeisk
Mandeisk er eit utryddingstruga semittisk språk som vert talt av 500 personar i Iran. Det er òg namnet på eit klassisk språk som truleg er den direkte forgjengeren til dagens språk, og som berre vert brukt som liturgisk språk i mandeanismen.
Masaki Iwamoto
Masaki Iwamoto er ein tidlegare japansk fotballspelar.
Han spela for klubben Avispa Fukuoka.
Falkirk region
Falkirk (låglandsskotsk Fawkirk, skotsk-gælisk an Eaglais Bhreac) er ein av 32 regionar i Skottland. Det grnser til North Lanarkshire i sørvest, Stirling i nordvest, West Lothian i sør og aust, og på andre sida av Firth of Forth i nordaust ligg Fife og Clackmannanshire. Regionen vart skipa i 1996 med dei nøyaktig same grensene som Falkirk District Council. Før 1975 hadde det meste av regionen vore ein del av grevskapet Stirlingshire og ein liten del, Bo'ness og Blackness, var ein del av det tidlegare grevskapet West Lothian.
Adminsitrasjonsbyen er Falkirk.
George Weah
George Manneh Weah er ein liberisk tidlegare fotballspelar og politikar. Han stilte som presidentkandidat til valet i 2005, der han kom på andreplass.
Hiroyuki Hayashi
Hiroyuki Hayashi er ein tidlegare japansk fotballspelar.
Han spela for klubbane Avispa Fukuoka, V-Varen Nagasaki, Tokushima Vortis, Tochigi SC og Giravanz Kitakyushu.
Zoltan Sabo
Zoltan Sabo er ein tidlegare serbisk fotballspelar.
Han spela for klubben Avispa Fukuoka.
Volímes
Volímes (gresk Βολίμες) er ein landsby nordvest på øya Zákynthos i periferieininga Zákynthos i periferien Dei joniske øyane i Hellas. Volímes var hovudsete i den tidlegare kommunen Elátia, som no er ei kommunaleining i kommunen Zákynthos.
Ahmadiyya
Aḥmadiyyā (urdu احمدیہ‎ [aḥmadiyyā]) er den religiøse rørsla som vart starta av Mirza Ghulam Aḥmad (1835–1908) frå Qadian i Panjab i India. Mirza Ghulam Aḥmad var ein muslim som hevda å ha oppfylt kristne og islamske profetiar og som erklærte seg for å vera mudjaddiden (reformatoren) av islam for den moderne tida. Aḥmadiyyāene reknar seg som muslimar, og Mirza Ghulam Aḥmad kalla rørsla si Aḥmadiyyā muslim djamāt (samfunn) og såg ho som ei revitalisering av, heller enn ei erstatning for, islam.
Den opphavlege Aḥmadiyyā muslim djamāt vart splitta i to separate grupper etter at Mirza Ghulam Aḥmad døydde. Desse to gruppene er kjente som Aḥmadiyyā-muslimsamfunnet og Lahore aḥmadiyyārørsle (Aḥmadiyyā Andjuman Isjāt-i-islām). Dei to aḥmadigruppene skil seg ut frå kvarandre i dei spesifikke tolkingane av Aḥmad sine læresetningar og påstandar. Dei skil seg òg ut i synet på kven som skulle vera etterfølgjaren etter Mirza Ghulam Aḥmad og korleis ein slik etterfølgjar skal veljast. Fleirtalet av muslimar reknar ikkje Mirza Ghulam Aḥmad sine påstandar som gyldige, og mange muslimar reknar ikkje aḥmadiyyā som muslimar i det heile teke.
Muslimar skil ofte ikkje mellom dei to aḥmadigruppene, men kallar dei alle for qadianiar, eit omgrep som blir mislikt av aḥmadiyyāene sidan det har fått ein nedsettande biklang.
Antakya-stelen
Antakya-stelen er ein stele, eller oppreist stein med bilde og innskrift, frå assyrisk tid. Steinen blei reist under den assyriske kongen Adad-Nirari III, som regjerte frå 810 til 781 f.Kr. Han hadde funksjon som grensestein mellom to av vassalane hans, Ataršumki av Arpad og Zakkur av Hamath.
Steinen vart funnen rundt 1,5 km utanfor Antakya i Tyrkia, det gamle Antiokia. Han blei funnnen av ein bonde som grov ut ein brunn nær elva Orontes. Han står no i Antakya arkeologiske museum. Venstresida av stelen er skada, men ein kan lesa innskrifta, som er skriven med kileskrift.
På den øvre halvdelen av stelen er kongen sjølv og generalen hans Šamši-ilu framstilt ved sida av ei søyle. Nedre halvdel har ein inskripsjon på fire avsnitt. Det første nemner kongen sine titlar, ein vanleg måte å byrja ei innskrift på. Deretter følgjer ein avtale som seier at landsbyen Nahlasi skal vera del av Arpad. I neste avsnitt løyser kongen og generalen landsbyen frå alle andre band og gjev han over til Ataršumki og arvingane hans. Deretter følgjer eit formulaisk avsnitt som forbannar einkvan som bryt avtalen. Det nemner dei assyriske gudane Aššur, Adad, Ber, Enlil, Ninlil, Sin som vernarar for avtalen.
Astano
Astano er ein kommune i distriktet Lugano i kantonen Ticino i Sveits. Kommunen har innbyggjarar  og eit areal på. Kommunesenteret ligg 631 meter over havet.
Eblaittisk
Eblaittisk er eit utdøydd austsemittisk språk i nær slekt med akkadisk, som vart snakka i oldtidsbyen Ebla, i dagens Syria. Det vert rekna som det første skrivne semittiske språket. I ruinane av byen fann dei mellom 1974 og 1976 rundt 17 000 godt verna kileskrifttavler som er skrive på både sumerisk og eblaittisk.
Lingvistisk ligg eblaittisk ein stad mellom det samtidige austsemittiske språket akkadisk og dei nordvestsemittiske språka, representert av ugarittisk, arameisk og kanaanittiske språk (fønikisk, hebraisk, m.fl.). Kileskrifta kan òg overdriva dei austlege særprega ved eblaittisk, på grunn av den ikkje er godt eigna til å transkripere semittiske språk.
Tasketjern
Tasketjern (eller Tasketjenn) er to vatn mellom Bjørkelangen og Setskog i Aurskog-Høland kommune. Ved Store Tasketjern ligg ei naturleg ur med stup ned i vatnet. Innsjøane har bestand av åbor og aure.
Ellen Johnson Sirleaf
Ellen Johnson Sirleaf er ein liberisk politikar som i november 2005 blei vald til president i Liberia. Ho er den første demokratisk valde statsleiaren i Afrika som er kvinne. Ho fekk Nobels fredspris i 2011.
Sirleaf leier Unity Party, Einingspartiet, i Liberia. Ho har tidlegare vore finansminister i regjeringa til William Tolbert frå 1970. Ho stilte som kandidat til senatet i 1985 og uttalte seg då imot militærregimet i landet, noko som gav henne ein dom på ti års fengsel. Etter kort tid i fangenskap blei ho sloppen fri og drog i eksil. I 1997 kom Sirleaf tilbake til Liberia som økonom for Verdsbanken og Citibank i Afrika.
Estisk morfologi
Estisk har eit rikt bøyingssystem, mellom anna med 14 kasus for nomen (substantiv, adjektiv og pronomen) og ein rik verbmorfologi.
Substantivmorfologi
Tabellen nedanfor gjev bøyingsparadigmet for spørjepronomena kes «kven», mis «kva», og for substantivet auto «bil».
Fabinho Santos
Fabinho Santos er ein tidlegare brasiliansk fotballspelar.
Han spela for klubbane Oita Trinita, Albirex Niigata og Vegalta Sendai.
Bankar i Noreg
Liste over bankar i Noreg omfattar tre typar av bankar i Noreg: Forretningsbankar, sparebankar og dotterselskap av utanlandske bankar.
Elin
Elin er eit jentenamn som er ei nordisk form av Helene. Dette er opphavleg eit gresk namn som tyder 'lysande' eller 'strålande'. Det er nært knytt til Eline, Ellen og Elena.
Elin har namnedag den 31. juli i Noreg og Sverige.
Livadijskaja
Livadijskaja (russisk гора Ливадийская, Gora Livadijskaja eller сопка Ливадийская, Sopka Livadijskaja), uoffisielt kalla Pedan (russisk Педан) eller Pidan (Пидан) er eit av dei høgaste fjella i Sjkotovskij distrikt i Primorskij kraj i Russland. Livadijskaja høyrer til Livadijskijfjella i Sikhote-Alin.
Fjellet er eit populært turområde og mange har gått til toppen dei siste åra. Fjellet er omgjeve av mystikk på grunn av mange megalittar, som har trekt til seg forskjellige heidningegrupper.
Svensjøen
Svensjøen er eit vatn på Aurskog i Aurskog-Høland kommune i Viken. Bekken frå Svensjøen passerer Fv237 ved Svensjø bru der han møter Lierelva som er ein del av hovudvasstrengen av Haldenvassdraget.
Zákynthos by
Zákynthos (gresk Ζάκυνθος) er hovudstaden på øya Zákynthos i periferieininga Zákynthos i periferien Dei joniske øyane i Hellas. Byen var tidlegare eigen kommune, men inngår frå 2011 som ei kommunaleining i kommunen Zákynthos. Zákynthos by ligg aust på øya.
Ved folketeljinga i 2011 hadde kommunaleininga Zákynthos by 16 810 innbyggjarar, medan tettstaden med same namn hadde 9 772 innbyggjarar.
Hadjatsj
Hadjatsj (ukrainsk Гáдяч, russisk Гáдяч, Gadjatsj, polsk Hadziacz) er ein historisk by i Poltava oblast (provins) aust i sentrale delar av Ukraina. Han ligg ved elva Psel og er det administrative senteret i Hadyatskyj rajon (distrikt). Byen har kring 25 000 innbyggjarar.
Hadjatsj fekk byrettar i 1634.
A Rush of Blood to the Head
Parachutes er det andre studioalbumet frå det engelske rockebandet Coldplay.
Yuichi Shibakoya
Yuichi Shibakoya er ein tidlegare japansk fotballspelar.
Han spela for klubbane Oita Trinita, Mito HollyHock, Sagan Tosu og Ehime FC.
Newcastle Brown Ale
Newcastle Brown Ale er eit vidkjent mørkbrunt øl. Ølsorten vart brygga i Newcastle upon Tyne nord i England frå 1927 til 2010, og deretter berre i North Yorkshire. Bryggeriet har vore Newcastle Breweries, som no er ein del av bryggerikonsernet Heineken International.
Ølmerket vart gjeve såkalla «Protected Geographical Indication (PGI)» av EU i 2000. «Protected Geographical Indication» vil mellom anna seie at eit produkt kan berre verta produsert innan eit visst område. I april 2004 vart det gjeve melding om at bryggeriet ved Tyne skulle flyttast over elva, til Dunston Federation Brewery i Gateshead. Brygginga blei flytta vidare sørover, til Tadcaster i North Yorkshire, i 2007. Produksjonen i Newcastle tok heilt slutt i 2010. Produktet mista då PGI-statusen.
Ulikt mange britiske øltypar vert Newcastle Brown Ale alltid servert kaldt. Ideelt skal skjenkinga skje frå ei flaske, og drikkinga skje frå eit half-pint eller Wellington-glas for å minska oppvarminga.
Ølet var i det store og heile ikkje å få i sør- og midt- England fram til ei suksessrik kampanje på slutten av 1980-åra. Etter kvart har det vorte ei av dei leiande ølmerka på flaske.
På same vis som det meir kjende Guinness-merket har Newcastle Brown Ale vorte marknadsført med noko framgang i Sambandsstatane (USA). Ølmerket er relativt godt tilgjengeleg der både på flaske og som tapping frå fat.
Historie
Newcastle Brown Ale vart originalt laga av Lt. Colonel James Herbert Porter, ein tredje generasjons bryggar ved Newcastle Bryggeri i 1927. Porter hadde raffinert oppskrifta for Newcastle Brown Ale saman med kjemikar Archie Jones over ein periode på tre år.
Isopor
Isopor er eit varemerke eigd av Brødr. Sunde for eit plastmateriale av ekspandert polystyren (EPS). Materialet blir brukt til kassar og emballasje. I følgje Teknisk ukeblad brukar ein rundt 4 800 tonn EPS årleg i Noreg. Mesteparten av dette er til teknisk emballasje for kvite- og brunevarar og VVS. Ca. 1700 tonn av det årlege forbruket går til fiskekassar.
EPS består av 98 % luft og er som oftast kvit på farge. Isopor smeltar når det kjem i kontakt med aceton, altså neglelakkfjernar.
Bruksnummer
Bruksnummer er eit nummer på ei eining i ein matrikkelgard.
Kvar eining kan vere ein eigedom, driftseining eller bustad. Eit bruk kan delast inn i fleire einingar som då kan få eit festenummer. Bruksnummeret vert brukt saman med eit gardsnummer for å unikt identifisere eininga i matrikkelen.
Nærøy i Sogn
Nærøy er òg ein grunnkrins i Aurland kommune. Ved folketeljinga i 2001 budde det 122 personar i Nærøy grunnkrins.
Hærverk
Hærverk blir gjerne sett på som noko negativt, og er ofte lovbrot som det både er straff for, og kan krevjast skadebot for.
Men vandalistiske handlingar er òg blitt brukt som kreativt uttrykk innan moderne kunst. Graffiti (tagging) er til dømes ei uttrykksform som både kan vera øydeleggjande og ulovleg, men òg skapande og akseptert. Vandalisme har i mange høve òg blitt forsvart på politisk eller ideoloigske grunnlag. Soleis gjekk målaren Gustave Courbet i si tid inn for øydelegging av monument som stod for «krig og erobring». Og når eit totalitært styre i eit land fell, er det blitt vanleg å rasera statuar og andre symbol for det styrta regimet, slik det til dømes skjedde mange stader i samband med fallet til kommuniststyra i austblokklanda.
Gardsnummer
Gardsnummer er eit nummer gitt ei geografisk eining i ein kommune.
Laganás
Laganás (gresk Λαγανάς) er ein landsby og ein tidlegare kommune sør på øya Zákynthos i periferieininga Zákynthos i periferien Dei joniske øyane i Hellas. Laganás inngår frå 2011 som ei kommunaleining i kommunen Zákynthos.
Mahinda Rajapakse
Rajapakse blei vald til president på Sri Lanka den 17. november 2005 og innsett den 19. november. Han var tidlegare statsminister i landet. I presidentvalet fekk Rajapkse 50,33 prosent eller rundt 180 000 fleire stemmer enn konkurrenten Ranil Wickremasinghe. Rajapakse blei etterfølgd som president av Maithripala Sirisena etter eit valnederlag den 9. januar 2015.
Mahinda Rajapakse er ein singalesisk buddhist frå Hambantota sør på øya. Før han blei vald hadde han markert seg som kritisk til fredsprosessen med dei tamilske tigrane og det han oppfatta som utanlandsk innblanding, mellom anna frå Noreg. Opprørsgruppa oppfordra folk til å boikotta valet. Som følgje av dette var valdeltakinga blant srilankiske tamilar svært låg. Det var likevel venta at Rajapakse vil fortsetja fredssamtalane.
Rajapakse er utdanna advokat, men blei rikspolitikar for Hambantota i 1970. Far hans var før han folketingsrepresentant for det same området frå 1947 til 1960. Han har lenge vore ein alliert av tidlegare president Chandrika Kumaratunga, og var frå 1994 til 2001 minister for arbeid og fiske i regjeringa hennar. I april 2004 blei han utpeikt som statsminister. Ein hadde venta at Kumaratunga skulle velja Lakshman Kadirgamar, ein nær rådgjevar og tidlegare utanriksminister, men han mangla støtte i folket og var i tillegg ein kristen tamil.
Laganás
Ved folketeljinga i 2011 hadde kommunaleininga Laganás 6 986 innbyggjarar, medan tettstaden med same namn hadde 729 innbyggjarar.